На основу Одлуке Општинског већа општине Трговиште бр. 45-627 од 16 марта 2014. године, а у складу са Одлуком о буџету општине Трговиште за 2014. годину

**ОПШТИНА ТРГОВИШТЕ**

**Расписује**

**ЈАВНИ ПОЗИВ**

**НЕОЖЕЊЕНИМ И НЕУДАТИМ ЛИЦИМА ЗА ДОДЕЛУ ПОДСТИЦАЈНИХ СРЕДСТАВА ЗА ФОРМИРАЊЕ ПОРОДИЦЕ**

**I ОПИС ПРОГРАМА И ВИСИНА СРЕДСТАВА**

Општина Трговиште је изразито депопулацијско подручје у Србији, то је пре свега, последица механичког одлива становништва и негативног природног прираштаја. Природни прираштај у општини је негативан (-12,9),стопа наталитета је 6,0 стопа смртности је 18,9 Број домаћинстава општине је од 1971. године у сталном опадању. Скупштина општине Трговиште, Одлуком о буџету општине Трговиште за 2014. годину, определила је средства у износу од 5.000.000,00 динара.

Општинско веће општине Трговиште донело је Одлуку о расписивању Јавног позива за доделу подстицајна средства неожењеним и неудатим лицима са подручја општине Трговиште за формирање породице у износу од 200.000,00 динара, у једнократном износу .Јавни позив биће отворен до утрошка средстава, односно до краја календарске године.

Циљ овог јавног позива је додела подстицајна средства одређеним категоријама становништва који испуњавају услове предвиђене јавним позивом како би им се помогло у формирању породице, смањило исељавање становништва и повећао наталитет становништва на територији општине Трговиште.

**II УСЛОВИ И ДОКУМЕНТАЦИЈА ЗА ПОДНОШЕЊЕ ЗАХТЕВА**

**Услови за подношење захтева**

Право на подношење захтева за доделу подстицајна средства за формирање породице има лице које је:

* старије од 35 година
* слободног брачног статуса
* да има пребивалиште и боравиште на територији општине Трговиште најмање 6 месеци од дана објављивања јавног позива
* да не живи у ванбрачној заједници

Лице остварује право на подстицајна средства након поднетог захтева, позитивног мишљења Локалног савета за запошљавање општине Трговиште, достављање средства обезбеђења, достављање извода из матичне књиге венчаних и потписан уговор са општином Трговиште.

Лицу коме су неопходна средства за формирање породице може поднети захтев за добијање аванса у износу од 100.000,00 динара. Лице је у обавези је да склопи брак у року од годину дана, након склапања брака и достављања извода из матичне књиге венчаних биће исплаћен и други део подстицајних средстава. Уколико лице не склопи брак у року од годину дана у обавези је да врати добијена средства са зарачунатом законскм затезном каматом.

Право на подстицајна средства за формирање породице **не може** се остварити у случају:

* склапања фиктивног брака.

**Документација за подношење захтева:**

* захтев
* извод из МКР
* фотокопија личне карте
* изјава о брачном статусу
* потврда из месне заједнице и изјава да не живи у ванбрачној заједници
* потврда о пребивалишту и боравишту

Општина Трговиште задржава право да тражи и друге доказе релевантне за одлучивање по захтеву подносиоца

**III ПРИОРИТЕТИ ЗА ДОДЕЛУ ПОДСТИЦАЈНА СРЕДСТВА**

Локални савет за запошљавање општине Трговиште проверава испуњеност услова из Јавног позива.

Предност имају лица сиромашнијег материјалног стања и старија лица.

**IV ДОНОШЕЊЕ ОДЛУКЕ**

Одлуку о одобравању подстицајна средтва за формирање породице доноси председник општине Трговиште, по прибављеном мишљењу Локалног савета за запошљавање општине Трговиште, у року од 15 дана од дана подношења захтева

**V ЗАКЉУЧИВАЊЕ УГОВОРА**

Председник општине Трговиште и подносилац захтева у року од 45 дана од дана доношења одлуке о одобравању подстицаја за формирање породице, закључују уговор којим се уређују међусобна права и обавезе, а на основу које се врши исплата.

**Документација за закључивање уговора:**

* извод из матичне књиге венчаних
* фотокопија уговора из банке о отварању рачуна или картице текућег рачуна
* потврда супружника који није житељ општине Трговиште о промени пребивалишта и пријави пребивалишта на територији општине Трговиште
* фотокопија личне карте жиранта и други докази у зависности од статуса жиранта
* писани пристанак подносиоца захтева и жиранта за прикупљање и обраду података о личности.

Приликом закључивања уговора подноси се једно од наведених средстава обезбеђења уговорних обавеза, и то:

- две истоветне бланко трасиране менице корисника средстава а два жиранта и меничним овлашћењем **или**

- хипотека првог реда на непокретности двоструко веће вредности од износ подстицајних средстава или гаранција банке двоструко веће вредности од износа субвенције **или**

- уговорно јемство

Жирант може бити свако пословно способно физичко лице, не старије од 65 година, које има редовна месечна примања на име зараде или пензије (доказ – чек од пензије), независно од висине примања, као и физичко лице које самостално обавља делатност (предузетник – уверење о плаћеним доприносима).

**VI ОБАВЕЗЕ ПОДНОСИОЦА ЗАХТЕВА НАКОН ЗАКЉУЧИВАЊА УГОВОРА**

Након закључивања уговора подносилац захтева **дужан је да :**

* остане најмање 5 (пет) година у браку,
* да супружници имају пребивалиште и боравиште на територији општине Трговиште најмање 5 (пет) година по закључењу брака.

У случају да корисник средстава не реализује обавезе дефинисане уговором**, дужан је да врати целокупан износ са зарачунатом законском затезном каматом.**

**VII ОСТАЛЕ ИНФОРМАЦИЈЕ**

Захтев са неопходној документацији, подноси се преко писарнице Општинској управи општине Трговиште непосредно или путем поште.

Додатне информације могу се добити у канцеларији број 8. Општинске управе општине Трговиште код Милана Николића

ОПШТИНСКО ВЕЋЕ ОПШТИНЕ ТРГОВИШТЕ